River Star Princess เป็นเรือท่องเที่ยวชมบรรยากาศริมแม่น้ำเจ้าพระยา พร้อมกัยทานบุฟเฟ่ท์นานาชาติบนเรือ และมีการแสดงรำไทย โขน เป็นต้น มีดนตรีและนักร้องตลอดรายการที่อยู่บนเรือเป็นเวลา 2 ชั่วโมง 

เรือ River Star Princess จะจอดให้บริการที่ท่าเรือยอดพิมานริเวอร์วอค ให้บริการทุกวันตั้งแต่ 19.30 น. - 21.30 น. บัตรค่าโดยสารสามารถมาซื้อที่ท่าเรือได้ก่อนเวลาประมาณ 6 โมงเย็น หรือสามารถโทรถามเรื่องที่นั่งบนเรือว่าเต็มหรือยังได้ที่เบอร์ 02-437-4177-9 ราคาบัตรผู้ใหญ่ 950 บาท/ท่าน บัตรเด็ก 550 บาท/ท่าน 

โดยจะล่องเรือจากท่ายอดพิมานในเวลาประมาณ 19.30 น พอขึ้นเรือตามที่นั่งในบัตรที่แจกพนักงานก็จะเสิร์ฟเวลคัมดริ้งเป็นพันซ์ผลไม้รวมรสชาติเปรี้ยวหวานทานแล้วสดขื่นดีมากๆ จากนั้นก็จะเริ่มออกเรือไปเรื่อยๆ จนถึงสะพานพระราม 8 แลวย้อนกลับมาทางท่าเรือยอดพิมานและเลยไปสุดที่เอเชียทีค จึงวนกลับมาที่ท่าเรือยอดพิมานอีกครั้ง เวลาประมาณ 21.30 น.เป็นอันจบการล่องเรือครั้งนี้ค่ะ

อาหารบนเรือเป็นแบบบุฟเฟ่ท์นานาชาติ แต่จะเป็นอาหารไทยเป็นหลัก รสชาติค่อนข้างสุภาพไม่จัดจ้านมากนักเพราะมีชาวต่างชาติมาล่องเรือมากพอๆ กับคนไทยเลยบางวันอาจจะมากกว่าด้วยค่ะ  
- อาหารไทย ก็จะมี ผัดไทย ต้มยำกุ้ง ยำวุ้นเส้น ยำไข่ดาว ส้มตำ ผัดผัก กุ้งอบเกลือ ข้าวผัด ซี่โครงหมูอบ ไก่เทอริยากิ ปลาชุบเกร็ดขนมปังทอด แกงกระหรี่ไก่
- อาหารฝรั่ง ก็จะมี สปาเกตตี้คาโบนาร่า ซุปครีมเห็ด ขนมปังกระเทียม มันฝรั่งอบ สตูลิ้นวัว สลัดผัก แฮมและโบโลน่า
- อาหารญี่ปุ่น ก็จะมี ซูชิหน้าต่างๆ ปูอัด
- ขนมหวานไทยๆ อย่าง ทองหยอด ฝอยทอง เม็ดขนุน ขนมชั้น วุ้น ตะโก้ ขนมเค้ก คัสตาร์ด
- ผลไม้ก็มี แตงโม สัปปะรด มะละกอและมะม่วงน้ำปลาหวาน

บรรยากาศยามค่ำคืนริมแม่น้ำเจ้าพระยาสวยงามดีมากๆ นั่งเล่นเพลินๆ ชมวิวริมสองฝั่งแม่น้ำ อาหารก็รสชาตพอทานได้ไม่ถึงกับอร่อยมาก เสียตรงลมแรงไปนิด ต้องระวังทั้งของและอาหารปลิวหล่นจากเรือไปค่ะ ถือว่าเป็นประสบการณ์ที่ดีอีกวันนึงค่ะ